text: Solcentre hærget af tyve
  25 maj 2010 kl. 11.19
  Når solen ikke vil skinne, kan man gå i solcenter. Det gjorde tyve i løbet af 2. Pinsedag, hvor solcentre i Bramming, Holsted, Brørup og Vejen er blevet hærget. En af steder er der sket skader for 50.000 kr.
  Syd- og Sønderjyllands Politi har sikret sig overvågnings-billeder fra nogle af gerningsstederne.  For et par dage siden var der et indbrud i eet solcenter i Sønderris i Esbjerg. Her blev video-udstyret stjålet...
  
  Kun små-beløb - men store skader
  Politiet formoder kun, at gerningsmændene har fået små-beløb ud af deres anstrengelser. Men der er lavet hærværk for store beløb. F.eks. er betalingsautomater revet ned fra væggen, så skillevægge er ødelagt.
  Flere steder har tyvene brækket ind i teknikrummet, måske for at fjerne videoudstyret...
  Mindst et af stederne er tyvene kommet ind i solcentret i åbningstiden. I dag er solcentrene ubemandede og har åbent til kl. 22 - og på en helligdag som mandag har der åbenbart været fred og ro.
  